Diari Oficial de la Generalitat Valenciana


Sumari del DOGV 8477, del 01-02-2019 (2019/641)

RESOLUCIÓ de 23 de gener de 2019, del director general de Relacions amb les Corts, per la qual es publica el conveni entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i rendició de comptes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/641


Data del document
:   23-01-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 23 de gener de 2019, del director general de Relacions amb les Corts, per la qual es publica el conveni entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i rendició de comptes.  
 [2019/641]  
  
La Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló han subscrit, prèvia tramitació reglamentària, el dia 15 de gener de 2019, el conveni per a la formació i difusió dels valors i principis associats a la transparència pública i rendició de comptes, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 21 de gener de 2019 i número 78/2019, procedeix la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 23 de gener de 2019.- El director general de Relacions amb les Corts: Antonio Torres Salvador.  
  
  
Conveni de col·laboració entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i rendició de comptes.  
  
Castelló de la Plana, 15 de gener de 2019  
  
REUNITS  
D'una part, la Generalitat, representada pel conseller de Transparència, Responsabilitat Social, Participació i Cooperació, Manuel Alcaraz Ramos, nomenat per Decret 8/2015, de 29 de juny, del president de la Generalitat (DOGV 7560, 30.06.2015), en virtut de l'autorització conferida per a la firma del present conveni per Acord del Consell de 14 de desembre de 2018.  
I d'una altra, Javier Moliner Gargallo, president de la Diputació Provincial de Castelló, actuant en l'exercici del seu càrrec i en representació d'aquesta, facultat per a la firma d'aquest conveni de col·laboració en virtut de l'acord adoptat per la Junta de Govern de data 11 de desembre de 2018, de conformitat amb el que disposa l'article 34 de la Llei 7/1985, de 2 d'abril, reguladora de les bases de règim local, assistit per Manuel Pesudo Esteve, secretari general d'aquesta, en funcions de fedatari públic, en compliment del que preveu l'article 92 bis 1.a) de la mencionada llei.  
Les parts, en la representació que tenen i amb les facultats que els seus respectius càrrecs els confereixen, es reconeixen capacitat legal suficient per a l'atorgament del present conveni, i a aquest efecte,  
  
EXPOSEN  
I. Que l'Estatut d'Autonomia de la Comunitat Valenciana preveu en el seu art. 9.1 la promulgació d'una llei autonòmica sobre el dret a una bona administració i l'accés als documents de les institucions i administracions públiques valencianes.  
II. Que en el marc de la Llei 19/2013, de 9 de desembre, de transparència, accés a la informació pública i bon govern, es dicta la Llei 2/2015, de 2 d'abril, de transparència, bon govern i participació ciutadana, de la Comunitat Valenciana, que inclou en el seu àmbit subjectiu a les entitats integrants de l'Administració Local de la Comunitat Valenciana i les entitats del seu sector públic vinculades o dependents (article 2.d.  
Així mateix la disposició addicional primera de la llei valenciana estableix que la Generalitat col·laborarà amb les entitats locals en la posada en marxa de mecanismes per a la promoció i el foment de la transparència, de l'accés a la informació pública i de la participació ciutadana.  
III. Que l'article 11 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat assigna a la Conselleria de Transparència, Responsabilitat Social, Participació i Cooperació les competències en matèria de transparència, responsabilitat social, foment de l'autogovern, participació ciutadana i cooperació al desenrotllament. Les esmentades competències es concreten en el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, que en l'article 40.2.a atribueix a la Direcció General de Transparència i Participació, entre altres, les funcions de supervisar, coordinar i promoure la formació i avaluació dels mecanismes de participació i transparència.  
  
Per la seua banda, el Decret 195/2018, de 31 d'octubre, del Consell, pel qual s'aprova el reglament orgànic i funcional de la Conselleria de Transparència, Responsabilitat Social, Participació i Cooperació, atorga a la Direcció General de Transparència i Participació, entre altres, les competències en matèria d'elaboració de convenis o altres formes de col·laboració i en matèria de realització de plans de formació específics de transparència, bon govern i reutilització de dades oberts.  
  
IV. Que la Diputació Provincial de Castelló té entre les seues competències, de conformitat amb el vigent article 36 de la Llei 7/1985, de 2 d'abril, reguladora de les Bases del Règim Local (LRBRL) les d'assistència i cooperació jurídica, econòmica i tècnica als municipis, especialment els de menor capacitat econòmica i de gestió; la prestació de serveis públics de caràcter supramunicipal i, si és el cas, supracomarcal i el foment o, si és el cas, coordinació de la prestació unificada de serveis dels municipis del seu respectiu àmbit territorial; i la prestació dels serveis d'administració electrònica en els municipis amb població inferior a 20.000 habitants.  
V. Que l'11 de març de 2016 les parts van subscriure el Conveni de Col·laboració entre la Generalitat, a través de la Conselleria de Transparència, Responsabilitat Social, Participació i Cooperació i la Diputació Provincial de Castelló, per a la formació i difusió dels valors i principis associats a la transparència pública i la rendició de comptes.  
  
VI. Que el 10 de març de 2017 les parts van subscriure pròrroga de l'esmentat conveni, la vigència de les quals va finalitzar el 9 de març de 2018.  
VII. Que el 8 de maig de 2018 les parts van subscriure un nou conveni, en el qual s'actualitzava el text anterior i es varen ampliar els compromisos de les parts, la vigència de la qual va finalitzar el 31 de desembre de 2018.  
VIII. Que ambdues entitats manifesten interés comú i la voluntat social de potenciar aquest conveni desenrotllant els projectes del programa establit.  
Per l'anteriorment expressat, les parts firmants formalitzen el present conveni de col·laboració, d'acord amb les següents,  
  
  
CLÀUSULES  
  
Primera. Objecte  
El present conveni té per objecte la col·laboració entre la Generalitat i la Diputació Provincial de Castelló per a millorar el compliment de la normativa vigent en matèria de transparència, promoure els drets i obligacions derivades d'aquesta i fomentar els valors associats a la rendició de comptes i el Govern Obert, per part dels ajuntaments de la província de Castelló.  
  
Segona. Activitats a realitzar  
1. El conveni subscrit persegueix com a principal objectiu fomentar, desenrotllar i realitzar tasques de transparència i rendició de comptes. Especialment, s'incidirà en la difusió del dret d'accés a la informació pública.  
2. La consecució del citat objectiu tindrà lloc per mitjà de la promoció de les següents àrees estratègiques:  
a) Difusió de valors i principis associats a la transparència.  
b) Estudi del sistema de transparència pública local.  
c) Difusió del dret d'accés a la informació pública.  
d) Compartir el coneixement i recursos emprats per a garantir el dret dels ciutadans a la informació pública.  
e) Col·laboració i seguiment.  
3. I qualsevol altra activitat que la comissió de seguiment del conveni considere d'interés i acorde, dins de les disponibilitats econòmiques i dels fins que constitueixen l'objecte del present conveni.  
  
  
Tercera. Obligacions de les parts.  
1. La Conselleria de Transparència, Responsabilitat Social, Participació i Cooperació, en el marc d'aquest conveni, es compromet a:  
  
a) Posar a la disposició de la Diputació de Castelló el professorat amb les capacitats idònies perquè aquestes accions formatives i divulgatives es duguen a terme.  
b) Promoure aquelles activitats que donen a conéixer i posen en valor les polítiques públiques relacionades amb el Govern Obert i la rendició de comptes.  
c) Elaborar materials formatius, divulgatius i de síntesis que permeten una millor difusió de la informació.  
d) Posar els recursos necessaris a la disposició de l'eina informàtica generada per a garantir el dret d'accés a la informació pública dels ciutadans.  
2. Per la seua part, la Diputació Provincial de Castelló, en el marc d'aquest conveni, es compromet a:  
a) Facilitar els recursos materials necessaris per a la posada en marxa d'activitats de formació i sensibilització en matèria de transparència en l'activitat pública.  
b) Promoure aquelles activitats que donen a conéixer i posen en valor les polítiques públiques relacionades amb el Govern Obert i la rendició de comptes.  
c) Donar a conéixer entre els empleats públics de les entitats locals de la província de Castelló la realització de les activitats de formació.  
  
d) Posar a la disposició dels municipis de menys de 20.000 habitants un portal de transparència.  
e) Prestar assistència tècnica i jurídica en la matèria.  
f) Difondre el dret d'accés a la informació pública entre les entitats locals de la província de Castelló mitjançant el disseny i la implantació d'una aplicació informàtica a aquest efecte.  
  
Quarta. Comissió de seguiment i control.  
1. Per al seguiment de l'execució i desenrotllament del present conveni es crea una comissió mixta de seguiment i control, composta per dos representants de cada una de les institucions firmants i que adequarà el seu funcionament al que preveu els articles 15 i següents de la Llei 40/2015, d'1 d'octubre, de règim jurídic del sector públic (d'ara en avant, LRJSP).  
2. La comissió de seguiment i control estarà integrada:  
a) Per part de la Conselleria de Transparència, Responsabilitat Social, Participació i Cooperació:  
- La persona que ostente el càrrec de la direcció general amb competències en matèria de transparència i participació, o persona que la substituïsca.  
- La persona que ostente el càrrec de la subdirecció general amb competències en matèria de transparència i participació, o persona que la substituïsca, que exercirà la secretaria.  
b) Per part de la Diputació Provincial de Castelló, dos persones designades a aquest efecte o persones que les substituïsquen.  
3. En la designació dels representants de la Generalitat en la comissió mixta de seguiment i control del conveni es procurarà la presència equilibrada de dones i hòmens, en aplicació del que preveu el II Pla d'Igualtat de Dones i Hòmens de l'Administració de la Generalitat, aprovat per Acord de 10 de març de 2017, del Consell (DOGV 8018, 10.04.2017).  
4. La comissió de seguiment es constituirà en el termini de 15 dies a partir de l'entrada en vigor del present conveni, i sense perjuí de les funcions que expressament s'arrepleguen en l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre (d'ara en avant, Decret 176/2014, de 10 d'octubre).  
5. La comissió de seguiment serà presidida per aquell dels membres designats per la Diputació de Castelló que aquesta institució propose, al qual correspondrà dirimir amb el seu vot els empats.  
6. La comissió es reunirà, almenys dues vegades a l'any i quantes vegades es considere necessari, a petició de qualsevol de les parts firmants del conveni, tant de forma presencial com a distància. En les sessions que se celebren a distància, els i les membres podran trobar-se en distints llocs sempre que s'assegure per mitjans electrònics, considerant-se també tals els telefònics, i audiovisuals, la identitat dels i les membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideraran inclosos entre els mitjans electrònics vàlids, el correu electrònic, les audioconferències i les videoconferències.  
7. Correspondrà a la comissió de seguiment vetlar pel correcte compliment del conveni, impulsant la realització de quantes actuacions siguen necessàries per al seu desplegament i execució.  
8. Haurà de remetre's còpia de les actes, acords o informes que, si és el cas, emeta en el desplegament i execució de les funcions que tinguera assignades a la Conselleria de Transparència, Responsabilitat Social, Participació i Cooperació.  
  
Quinta. Vigència.  
El present conveni de col·laboració entrarà en vigor en el moment de la seua signatura i finalitzarà el 31 de desembre de 2019, sense que es preveja possibilitat de pròrroga.  
La modificació del present conveni requerirà l'observança dels mateixos tràmits que han de seguir-se per a la seua aprovació i formalització inicial.  
  
Sexta. Causes d'extinció.  
1. Són causes d'extinció del conveni les següents:  
a) Finalització del termini de vigència del conveni.  
b) El mutu acord de les parts, manifestat per escrit.  
c) L'incompliment d'alguna de les parts de qualsevol de les obligacions contretes i/o clàusules establides en ell, així com l'incompliment de la normativa vigent en la matèria, la qual cosa facultarà a l'altra per a la resolució unilateral d'aquest, amb audiència prèvia a l'altra part en els termes que preveu el penúltim paràgraf d'aquesta clàusula.  
d) Les causes generals establides per la legislació vigent.  
2. Si en qualsevol moment, durant la vigència d'aquest conveni, com a conseqüència del seguiment realitzat, es comprovara l'existència d'alguna de les causes d'extinció abans expressades, podrà instar-se la resolució del conveni, comunicant-ho a l'altra part i concedint-li un termini de deu dies per a la presentació d'al·legacions, de conformitat amb allò que s'ha establit per la legislació reguladora del procediment administratiu comú i la resta de normativa que puga resultar aplicable.  
  
3. En cada cas concret, en funció de la causa específica d'extinció i a la vista de la situació de les actuacions en curs d'execució, les parts establiran la forma de finalització de les esmentades actuacions.  
  
Sèptima. Despeses d'execució del conveni.  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenrotllament, no té repercussió financera per a cap de les parts respecte de l'altra i cada part atendrà les seues obligacions, bé amb els seus propis mitjans personals i materials, bé a través dels corresponents procediments administratius de contractació.  
Respecte a les obligacions de la Generalitat, l'import màxim a assumir per la Conselleria de Transparència, Responsabilitat Social, Participació i Cooperació serà de 14.520 euros, que es finançaran amb càrrec a l'aplicació pressupostària 44.54.38.631.07.6 de la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018).  
Quant a les conseqüències aplicables en cas d'incompliment, si una de les parts no complira el que li incumbix, l'altra part podrà triar entre exigir el compliment o la resolució, amb el rescabalament de danys i abonament d'interessos en ambdós casos. També podrà acordar la resolució, inclús després d'haver optat pel compliment, quan aquest resultara impossible.  
Octava. Règim jurídic del conveni.  
Les activitats arreplegades en el present conveni de col·laboració, que té caràcter administratiu, no són de caràcter contractual ni suposen una contraprestació onerosa entre les parts, sent el règim jurídic aplicable l'establit en el Decret 176/2014, de 10 d'octubre, així com en les clàusules d'aquest. A més, aquest conveni compleix tots els extrems exigits en l'article 50.1 de la LRJSP i compleix amb el que preveu l'esmentada llei.  
La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord entre les parts, a través de la comissió de seguiment. Si no poguera aconseguir-se l'esmentat acord, les possibles controvèrsies hauran de ser resoltes, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
Novena. Clàusula de transparència.  
El present conveni de col·laboració s'haurà de publicar al Diari Oficial de la Generalitat Valenciana (DOGV), segons el que preveu l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
Així mateix, el present conveni de col·laboració també serà objecte de publicació tant en el Portal de Transparència de la Generalitat (GVA Oberta) com en la pàgina web de la Diputació Provincial de Castelló, en virtut de l'article 9.1.c, en relació amb l'article 2, de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
Sense perjuí de les obligacions en matèria de publicitat activa i dret d'accés a la informació pública previstes en la Llei 19/2013, de 9 de desembre, de transparència, accés a la informació pública i bon govern, i en la Llei 2/2015, de 2 d'abril, les parts es comprometen a respectar la confidencialitat de la informació que se subministren en l'execució del present conveni.  
Així mateix, s'obliguen expressament en l'accés, cessió o tractament de dades de caràcter personal a respectar els principis, disposicions i mesures de seguretat previstos en la Llei orgànica 15/1999, de 13 de desembre, de protecció de dades de caràcter personal, en el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, i normativa de desplegament.  
  
I estant les parts d'acord amb el contingut d'aquest document, i perquè així conste i en prova de conformitat, es firma el mateix per triplicat en el lloc i la data abans indicats.  
  
El conseller de Transparència, Responsabilitat Social, Participació i Cooperació: Manuel Alcaraz Ramos.  
El president de la Diputació Provincial de Castelló: Javier Moliner Gargallo.